ข้อบังคับมหาวิทยาลัยราชภัฏลำปางข้อบังคับมหาวิทยาลัยราชภัฏลำปางว่าด้วยเครื่องแบบเครื่องหมาย และเครื่องแต่งกายนักศึกษา การใช้ครุยวิทยฐานะ และเข็มวิทยฐานะพ.ศ. ๒๕๕๓ โดยที่เป็นการสมควรออกข้อบังคับเกี่ยวกับเครื่องแบบเครื่องหมาย และเครื่องแต่งกายนักศึกษามหาวิทยาลัยราชภัฏลำปางให้เหมาะสมและสอดคล้องกับพระราชบัญญัติมหาวิทยาลัยราชภัฏพ.ศ. ๒๕๔๗ และพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏลำปาง พ.ศ.๒๕๕๒อาศัยอำนาจตามความในมาตรา๑๘ (๒) มาตรา ๖๐ วรรคสาม และมาตรา ๖๒ แห่งพระราชบัญญัติมหาวิทยาลัยราชภัฏ พ.ศ.๒๕๔๗ และสภามหาวิทยาลัยราชภัฏลำปาง ในการประชุมครั้งที่ ๒/๒๕๕๓ เมื่อวันที่ ๒๘กุมภาพันธ์ พ.ศ. ๒๕๕๓ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยราชภัฏลำปางว่าด้วยเครื่องแบบ เครื่องหมายและเครื่องแต่งกายนักศึกษา การใช้ครุยวิทยฐานะและเข็มวิทยฐานะ พ.ศ. ๒๕๕๓ข้อ๒[๑]ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบังคับ ระเบียบ ประกาศหรือคำสั่ง ซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่า มหาวิทยาลัยราชภัฏลำปางอธิการบดี หมายความว่าอธิการบดีมหาวิทยาลัยราชภัฏลำปางหน่วยงาน หมายความว่าคณะหรือหน่วยงานที่มีฐานะเทียบเท่าคณะที่มีหน้าที่จัดการศึกษาสังกัดมหาวิทยาลัยราชภัฏลำปางนักศึกษา หมายความว่าผู้เข้ารับการศึกษาในระดับปริญญาตรีของมหาวิทยาลัยราชภัฏลำปางภาคปกติ หมายความว่าหลักสูตรที่สภามหาวิทยาลัยกำหนดให้มีการเรียนการสอนโดยศึกษาในระหว่างวันราชการภาคพิเศษ หมายความว่าหลักสูตรที่สภามหาวิทยาลัยกำหนดให้มีการเรียนการสอนนอกเหนือจากภาคปกติตามที่มหาวิทยาลัยกำหนดเครื่องหมายนักศึกษา หมายความว่าเครื่องหมายที่มหาวิทยาลัยกำหนดให้นักศึกษาหรือบัณฑิตใช้แต่งกายตามข้อบังคับนี้บัณฑิต หมายความว่าผู้ที่สำเร็จการศึกษาจากมหาวิทยาลัยราชภัฏลำปางหมวด ๑บททั่วไป ข้อ๕ ตราสัญลักษณ์ และเครื่องหมายของมหาวิทยาลัยให้ใช้ตราสัญลักษณ์ที่ได้รับพระราชทานจากพระบาทสมเด็จพระเจ้าอยู่หัวข้อ๖ การจัดทำและจำหน่ายตราสัญลักษณ์และเครื่องหมายของมหาวิทยาลัย เครื่องหมายนักศึกษาและเครื่องแต่งกายอันมีเครื่องหมายนักศึกษาเป็นรูปหรือสิ่งประกอบตามข้อบังคับนี้เป็นสิทธิแต่เพียงผู้เดียวของมหาวิทยาลัย เว้นแต่จะได้รับอนุญาตจากมหาวิทยาลัยหมวด ๒เครื่องแบบ เครื่องหมายและเครื่องแต่งกายนักศึกษา ข้อ๗ เครื่องแบบ เครื่องหมายและเครื่องแต่งกายนักศึกษาของมหาวิทยาลัยเป็นไปตามข้อบังคับฉบับนี้ให้ใช้แต่งได้เฉพาะผู้ที่มีฐานะเป็นนักศึกษาและบัณฑิตของมหาวิทยาลัยเครื่องแบบเครื่องหมายและเครื่องแต่งกายนักศึกษาของมหาวิทยาลัยใช้ในโอกาสตามที่กำหนดไว้ในข้อบังคับนี้ข้อ๘ เครื่องหมายนักศึกษาให้มีขนาดและสัดส่วนเป็นไปตามที่มหาวิทยาลัยกำหนดหน่วยงานอาจกำหนดให้มีเครื่องหมายแสดงวิชาชีพเป็นเครื่องแต่งกายของนักศึกษาตามความเหมาะสมของวิชาชีพที่นักศึกษานั้นศึกษาอยู่โดยให้จัดทำเป็นประกาศของมหาวิทยาลัยข้อ๙ เครื่องแบบและเครื่องแต่งกายของนักศึกษา เพื่อใช้ในเวลาเรียนปกติเวลาสอบและไปติดต่อกับหน่วยงานอื่น ทั้งภายในและภายนอกมหาวิทยาลัย มีดังนี้(ก)นักศึกษาหญิง(๑)เสื้อสีขาวคอเชิ้ต แขนสั้นเหนือข้อศอก ไม่รัดรูป ไม่หลวมเกินไปไม่มีกระเป๋าเสื้อไม่มีลวดลายและแนวสาบหลัง เนื้อผ้าหนาไม่บางเกินสมควรติดกระดุมโลหะสีเงิน มีเครื่องหมายนักศึกษาเวลาสวมสอดชายเสื้อไว้ในกระโปรงให้เห็นสายเข็มขัด กลัดเข็มเครื่องหมายนักศึกษาที่อกด้านซ้าย(๒)กระโปรงทรงตรง ด้านหลังผ่าป้ายแบบสุภาพสีกรมท่า หรือสีดำเนื้อผ้าหนาพอสมควรไม่มีลวดลาย ชายกระโปรงผ่าพับซ้อน ความยาวคลุมเข่าไม่ใช้ผ้ายืดหรือผ้ายีน(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายนักศึกษา(๔)รองเท้าหุ้มส้น สีดำ หนังเรียบไม่มีลวดลายทรงสุภาพสำหรับนักศึกษาหญิงชั้นปีที่๑ ให้ใช้รองเท้าหุ้มส้นทรงสุภาพสีขาว ถุงเท้าสีขาว(ข)นักศึกษาชาย(๑)เสื้อสีขาว แขนสั้นเพียงศอก ปลายแขนปล่องตรง ไม่ผ่าปลายแขนหรือแขนยาวถึงข้อมือไม่พับปลายแขน ขนาดเสื้อไม่รัดรูป ไม่หลวมเกินไป ไม่มีลวดลายผ่าอกโดยตลอด มีสาบเสื้อ บริเวณที่เป็นรังดุมด้านหน้าตลอดแนวบริเวณด้านหลังมีสาบเสื้อแนวขวางและไม่มีจีบที่คอมีกระเป๋าเย็บติดอกด้านซ้ายขนาดพอเหมาะ ไม่มีฝาปิด และไม่ใช้แบบเจาะเวลาสวมให้สอดชายเสื้อไว้ในกางเกงให้เห็นสายเข็มขัด(๒)กางเกงขายาวแบบสากล ทรงสุภาพ สีดำหรือสีกรมท่า ไม่รัดรูป ไม่บางและไม่ยาวเกินสมควรมีหูสำหรับสอดสายเข็มขัดเย็บด้วยผ้าสีเดียวกับกางเกงเจาะกระเป๋าด้านข้างทั้งสองด้านและด้านหลัง ไม่ใช่ผ้ายืดหรือผ้ายีน(๓)เข็มขัดแบบสุภาพ หนังเรียบ สีดำ หัวเข็มขัดมีเครื่องหมายนักศึกษา(๔)ถุงเท้าสีดำหรือสีกรมท่า ไม่มีลวดลาย(๕)รองเท้าหนังทรงสุภาพหุ้มส้นสีดำ ไม่มีลวดลายสำหรับนักศึกษาชายชั้นปีที่๑ ให้ผูกเนคไทสีประจำมหาวิทยาลัยข้อ๑๐ เครื่องแบบ เครื่องหมายและเครื่องแต่งกายของนักศึกษา เพื่อใช้ในงานพิธีการหรือที่มหาวิทยาลัยกำหนดมีดังนี้(ก)นักศึกษาหญิงให้นำความในข้อ ๙ (ก) (๑) (๒) (๓) และ (๔) มาใช้บังคับใช้โดยอนุโลมเว้นแต่เสื้อให้ติดกระดุมเครื่องหมายมหาวิทยาลัย จำนวน ๕ เม็ดกระโปรงให้ใช้สีกรมท่าความยาวคลุมเข่าไม่เกิน ๓ นิ้ว และส้นรองเท้าให้สูงไม่เกิน ๓นิ้ว(ข)นักศึกษาชายให้นำความในข้อ ๙ (ข) (๑) (๒) (๓) และ (๔) มาใช้บังคับใช้โดยอนุโลมเว้นแต่เสื้อให้ใช้เสื้อเชิ้ตสีขาวแขนยาว ผูกเนคไทสีประจำมหาวิทยาลัยข้อ๑๑เครื่องแต่งกายของนักศึกษาภาคพิเศษให้แต่งกายชุดสุภาพ สวมรองเท้าหุ้มส้นข้อ๑๒การแต่งกายของนักศึกษาขณะฝึกปฏิบัติตามสาขาวิชาชีพของบางสาขาให้แต่ละหน่วยงานกำหนดได้ตามความเหมาะสม ทั้งนี้ ให้จัดทำเป็นประกาศของมหาวิทยาลัยข้อ๑๓นักศึกษาอาจได้รับการผ่อนผันไม่ต้องแต่งกายตามข้อ ๑๐ ให้เป็นอำนาจของอธิการบดีโดยทำเป็นประกาศของมหาวิทยาลัยข้อ๑๔บทลงโทษสำหรับนักศึกษาที่แต่งกายผิดข้อบังคับนี้ให้เป็นไปตามข้อบังคับมหาวิทยาลัยว่าด้วยวินัยนักศึกษาหมวด ๓การใช้ครุยวิทยฐานะและเข็มวิทยฐานะ ข้อ๑๕ ผู้ได้รับปริญญาจากมหาวิทยาลัยมีสิทธิใช้ครุยวิทยฐานะ และประดับเข็มวิทยฐานะข้อ๑๖ผู้มีสิทธิใช้ครุยวิทยฐานะให้ใช้ได้ในงานพิธีพระราชทานปริญญาบัตร งานพิธีที่มหาวิทยาลัยกำหนดหรืองานพิธีอื่นใดที่กำหนดให้สวมครุยวิทยฐานะข้อ๑๗การใช้ครุยวิทยฐานะสำหรับบัณฑิตเพื่อเข้ารับพระราชทานปริญญาบัตรในงานพิธีพระราชทานปริญญาบัตรให้สวมทับเครื่องแบบและเครื่องแต่งกายตามข้อ ๑๘ เครื่องแบบข้าราชการฝ่ายต่าง ๆหรือเครื่องแบบพนักงานของรัฐ ซึ่งทางราชการรับรองตามที่ตนมีสิทธิแต่งสำหรับการใช้ครุยวิทยฐานะในโอกาสอื่น ๆ ให้สามารถสวมทับเครื่องแต่งกายที่สุภาพเครื่องแบบของข้าราชการฝ่ายต่าง ๆหรือเครื่องแบบพนักงานของรัฐซึ่งทางราชการรับรองตามที่ตนมีสิทธิแต่งข้อ๑๘ การใช้ครุยวิทยฐานะให้สวมทับเครื่องแบบและเครื่องแต่งกายดังนี้(ก)บัณฑิตที่เป็นข้าราชการหรือพนักงานของรัฐที่มีสิทธิแต่งกายชุดเครื่องแบบข้าราชการปกติขาวติดแถบยศตามปกติข้าราชการทหาร ตำรวจ ตั้งแต่ชั้นประทวนขึ้นไป หากตามระเบียบของราชการฝ่ายนั้น ๆ ต้องติดกระบี่และถุงมือขาว ให้เป็นไปตามระเบียบของราชการฝ่ายนั้นๆ(ข)บัณฑิตหญิงที่ไม่ได้เป็นข้าราชการหรือพนักงานของรัฐ ให้ใช้ตามข้อ ๑๐ (ก)(ค)บัณฑิตหญิงมีครรภ์(๑)ใส่ชุดคลุมท้อง ส่วนบนเสื้อสีขาวคอเชิ้ตแขนสั้น ไม่รัดรูปไม่หลวมเกินไปไม่มีกระเป๋าเสื้อ เนื้อผ้าหนาไม่บางเกินสมควร ติดกระดุมโลหะสีเงินมีเครื่องหมายมหาวิทยาลัยคอเสื้อเม็ดบนสุดส่วนล่างสีกรมท่าทรงสุภาพ ความยาวคลุมเข่าไม่เกิน ๓ นิ้ว(๒)รองเท้าหนังเรียบ ไม่มีลวดลายทรงสุภาพ หุ้มส้น สีดำ ส้นรองเท้าสูงไม่เกิน ๓ นิ้วไม่มีส่วนประกอบที่เป็นโลหะบนรองเท้า(๓)สวมถุงน่องสีเนื้อ ชนิดเต็มตัว ไม่มีลวดลาย(ง)บัณฑิตชายที่ไม่เป็นข้าราชการหรือพนักงานของรัฐ ให้เป็นไปตามข้อ ๑๐ (ข)และสวมสูทสีกรมท่าข้อ๑๙มหาวิทยาลัยอาจกำหนดให้มีเครื่องหมายเชิดชูเกียรติเพื่อใช้ประดับในโอกาสต่างๆ ทั้งนี้ให้เป็นไปตามประกาศของมหาวิทยาลัยข้อ๒๐ ให้อธิการบดีเป็นผู้รักษาการตามข้อบังคับและให้มีอำนาจออกระเบียบหรือประกาศเพื่อปฏิบัติให้เป็นตามข้อบังคับรวมทั้งวินิจฉัยชี้ขาดปัญหาที่เกิดจากการใช้ข้อบังคับนี้ประกาศ ณ วันที่ ๒๘กุมภาพันธ์ พ.ศ. ๒๕๕๓สุชาติ เมืองแก้วนายกสภามหาวิทยาลัยราชภัฏลำปางปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๗/ตอนพิเศษ ๗๗ ง/หน้า ๗๔/๒๑ มิถุนายน ๒๕๕๓